

### Hospodárska a sociálna rada

### Slovenskej republiky

## Ján Richter

## predseda

##  Bratislava 18.08.2014

 Číslo záznamu: 36654/2014

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 18.08.2014**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

**Program:**

1. Rozpočet výdavkov na prípravu a zabezpečenie predsedníctva SR v Rade Európskej únie v roku 2016

 Predkladá: MZVEZ SR

1. Návrh zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov

 Predkladá: ŠÚ SR

1. Návrh Operačného programu Rybné hospodárstvo 2014 – 2020

Predkladá: MPRV SR

1. Správa o poľnohospodárstve a potravinárstve v SR za rok 2013

Predkladá: MPRV SR

1. Správa o lesnom hospodárstve v SR za rok 2013

 Predkladá: MPRV SR

1. Návrh zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

 Predkladá: MF SR, NBS

# Návrh na pristúpenie Slovenskej republiky k 17. doplneniu zdrojov Medzinárodného združenia pre rozvoj – IDA

Predkladá: MF SR

1. Návrh zákona o dani z motorových vozidiel a o zmene a doplnení niektorých zákonov

Predkladá: MF SR

1. Návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

Predkladá: MF SR

1. Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony

Predkladá: MF SR

1. Návrh zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov a ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov

Predkladá: MS SR

1. Návrh zákona o spotrebiteľskom rozhodcovskom konaní a o zmene a doplnení niektorých zákonov

 Predkladá: MS SR

1. Návrh zákona o odpadoch a o zmene a doplnení niektorých zákonov

Predkladá: MŽP SR

1. Návrh zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 183/2014 Z. z.

Predkladá: MPSVR SR

1. Návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

Predkladá: MPSVR SR

1. Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov

Predkladá: MPSVR SR

1. Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

Predkladá: MPSVR SR

1. Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony

Predkladá: MPSVR SR

1. Návrh zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predkladá: MPSVR SR

1. Návrh na úpravu sumy mesačnej minimálnej mzdy na rok 2015

Predkladá: MPSVR SR

1. Správa o sociálnej situácii obyvateľstva Slovenskej republiky za rok 2013

Predkladá: MPSVR SR

1. Návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov

 Predkladá: MPSVR SR

1. Návrh vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia

Predkladá: MPSVR SR

1. Výnos Ministerstva práce, sociálnych vecí a rodiny Slovenskej republiky o rozšírení záväznosti kolektívnej zmluvy vyššieho stupňa (elektrotechnika)

Predkladá: MPSVR SR

1. Výnos Ministerstva práce, sociálnych vecí a rodiny Slovenskej republiky o rozšírení záväznosti kolektívnej zmluvy vyššieho stupňa (stavebníctvo)

Predkladá: MPSVR SR

1. Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

Predkladá: MS SR

1. Rôzne

Rokovanie otvoril a viedol predseda rady pán Richter, ktorý privítal členov rady a informoval, že bod č. 3 Návrh Operačného programu Rybné hospodárstvo 2014 – 2020 bude z rokovania stiahnutý. Ďalej požiadal o predradenie bodu č. 22 Návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení za bod č.16.

Sociálni partneri súhlasili so zaradením Návrhu zákona, ktorým sa mení a dopĺňa zákon č. 513/1991 Zb. Obchodný zákonník, ktorý bude zaradený za bod č. 12.

Prezident KOZ SR pán Kollár uviedol, že KOZ SR nesúhlasí so zaradením bodu č. 24 a bodu č. 25 Výnosy MPSVR SR. Predseda rady pán Richter uviedol, že nikdy neboli zaradené uvedené body na rokovanie tripartity, lebo o nich vždy rozhodovala komisia, ktorá je zložená zo sociálnych partnerov. Uviedol, že nemá záujem komplikované veci odkladať nabok, ale upozornil na to, že proces pokračuje bez ohľadu na výsledok dnešného rokovania. RÚZ trvala na zaradení bodov do programu. ZMOS a AZZZ SR súhlasili so zaradením. KOZ SR ustúpila od svojej požiadavky.

S uvedenými návrhmi súhlasili všetci sociálni partneri.

**K bodu 1**

Rozpočet výdavkov na prípravu a zabezpečenie predsedníctva SR v Rade Európskej únie v roku 2016

Predmetný materiál uviedol vedúci služobného úradu MZVaEZ SR pán Sýkorčin.

Stanovisko KOZ SR predniesol pán Kollár, ktorý odporučil zobrať materiál na ďalšie konanie.

Stanovisko za AZZZ SR predniesol Karlubík, ktorý odporučil zobrať materiál na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať rozpočet na vedomie a postúpiť ho na ďalšie konanie. Ďalej uviedol, že RÚZ, ako členovi medzinárodných organizácií vyplývajú určité záväzky. Len spoluprácou s vládnymi orgánmi bude možné ich naplniť.

Stanovisko za ZMOS predniesol pán Dvonč, ktorý uplatnil k materiálu nasledovné obyčajné pripomienky:

ZMOS žiadalo, aby sa miestna územná samospráva stala oprávneným subjektom pre prípravu a realizáciu navrhovaných aktivít a tým aj pre čerpanie alokovaných finančných prostriedkov.

ZMOS žiadalo, aby sa predpokladané náklady miestnej územnej samosprávy premietli do prílohy č.2 „Vplyvy na rozpočet verejnej správy.“

ZMOS odporučilo materiál na ďalšie konanie.

Predkladateľ zobral námety sociálnych partnerov na vedomie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 2**

Návrh zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov

Predmetný návrh zákona uviedla vedúca služobného úradu Štatistického úradu SR pani Sliacka.

Stanovisko KOZ SR predniesla pani Brodzianska, ktorá odporučila návrh zákona na ďalšie legislatívne konanie.

Stanovisko za AZZZ SR predniesol Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý prezentoval nasledovné pripomienky:

K čl. I bod 10 (§ 11 ods. 2 )

ZMOS navrhlo nasledovné znenie prvej vety:

„Ministerstvá, ostatné ústredné orgány štátnej správy a štátne organizácie môžu v rámci svojej pôsobnosti zhromažďovať údaje a vykonávať štatistické zisťovania aj mimo programu štátnych štatistických zisťovaní na základe súhlasu úradu.„

Pripomienka nebola zo strany ŠÚ akceptovaná.

K čl. II.

ZMOS odporučilo zjednotiť navrhovaný článok II. s § 60 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).

Pripomienka nebola zo strany ŠÚ akceptovaná. Všetky spravodajské jednotky budú predkladať svoje údaje od 1.1.2016.

Po vysvetlení predkladateľom ZMOS ustúpilo od svojich pripomienok.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie legislatívne konanie.**

**K bodu 3**

Návrh Operačného programu Rybné hospodárstvo 2014 – 2020

Stiahnutý z rokovania

**K bodu 4**

Správa o poľnohospodárstve a potravinárstve v SR za rok 2013

Predmetnú správu uviedol minister PRV SR pán Jahnátek.

Stanovisko KOZ SR predniesol pán Machyna, ktorý odporučil zobrať správu na vedomie.

Stanovisko za AZZZ SR predniesol Karlubík, ktorý odporučil zobrať materiál na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať materiál na vedomie a postúpiť ho na ďalšie konanie. Konštatoval, že správa je pomerne všeobecná, bez konkrétneho cieľa, vo väčšine bodov sa opakujú ako odporúčania závery už predchádzajúcich dokumentov. Takto viacnásobne opakované závery a odporúčania je potrebné konkretizovať a usporiadať podľa váhy a priorít riešených problémov. Upozornil na to, že treba v tejto oblasti, čo vylepšovať a s úrovňou poľnohospodárstva a potravinárstva nemôžeme byť spokojní.

Predkladateľ reagoval na konštatovanie RÚZ, že rok 2013 bol „rok o prežití“. Rezort je rád, že zamestnanosť v potravinárstve narástla o 9600 pracovných miest. Podľa slov ministra pôdohospodárstva pána Jahnátka, ak sa zrevitalizuje potravinárstvo bude nasledovať aj rast agrorezortu.

Stanovisko za ZMOS predniesol pán Dvonč, ktorý nesúhlasil s konštatáciou, podľa ktorej súčasný systém zdaňovania poľnohospodárskej pôdy nie je vhodne nastavený. Súčasné nastavenie systému zdaňovania poľnohospodárskej pôdy rešpektuje zásady fiškálnej decentralizácie a napĺňa charakter miestnej dane. Pre nové Programové obdobie na roky 2014 - 2020 v Rámci Programu rozvoja vidieka 2014- 20 boli navýšené finančné prostriedky na priame platby poľnohospodárom aj na úkor  finančných prostriedkov tých opatrení, v rámci ktorých budú žiadateľmi o nenávratný finančný príspevok samosprávy, s čím sa naďalej ZMOS nestotožňuje. ZMOS odporučilo predloženú správu postúpiť na ďalšie konanie.

Predkladateľ pán Jahnátek reagoval, že chápe otázku daní, ktorá bude predmetom ďalšej diskusie a hľadaní riešení, uviedol, že si je vedomý problémov, ktoré ZMOS má.

**Záver:**

**Rada**

1. **berie správu na vedomie bez pripomienok,**
2. **odporúča ju na ďalšie konanie.**

**K bodu 5**

Správa o lesnom hospodárstve v SR za rok 2013

Predmetnú správu uviedol minister PRV SR pán Jahnátek.

Stanovisko KOZ SR predniesol pán Zaparaník, ktorý nemal k predloženej správe pripomienky a odporučil ju zobrať na vedomie.

Stanovisko za AZZZ SR predniesol Nevický, ktorý odporučil zobrať materiál na vedomie a postúpiť ho na ďalšie konanie.

Stanovisko za RÚZ predniesla pani Petrášková, ktorá odporučila zobrať materiál na vedomie a postúpiť ho na ďalšie konanie.

Stanovisko za ZMOS predniesol pán Dvonč, ktorý nesúhlasil s návrhom opatrenia, týkajúceho sa riešenia dane z nehnuteľnosti (lesných pozemkov) stanovením hornej hranice sadzby dane a odvodenia základu dane od bonitno – produkčných parametrov lesných pozemkov. Podľa ZMOS súčasné nastavenie systému zdaňovania rešpektuje zásady fiškálnej decentralizácie a napĺňa charakter miestnej dane. Túto pripomienku považuje ZMOS za obyčajnú.

ZMOS odporučilo predloženú správu postúpiť na ďalšie konanie.

**Záver:**

**Rada**

1. **berie správu na vedomie bez pripomienok,**
2. **odporúča ju na ďalšie konanie.**

**K bodu 6**

Návrh zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol štátny tajomník Ministerstva financií SR pán Hudák.

Stanovisko KOZ SR predniesla pani Brodzianska, ktorá odporučila návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý predniesol k predloženému návrhu zákona nasledovné pripomienky:

* 1. Pripomienka k bodu 25 návrhu, ktorý RÚZ žiada upraviť nasledovne:

Text § 35 ods. 3) znie:

(3) NBS je oprávnená písomne požiadať záujmové združenie dohliadaných subjektov pôsobiacich v určitej oblasti finančného trhu, aby toto záujmové združenie od svojich členov vyžiadalo, zhromaždilo, zosumarizovalo a predložilo NBS ňou vymedzené informácie, najmä výkazy, hlásenia, správy a iné informácie, podklady alebo doklady podľa ods. 1); záujmové združenie je oprávnené takúto požiadavku splniť , ak jej to vlastné stanovy dovoľujú a ak má za tým účelom vytvorené organizačné, technické a personálne predpoklady.

Predkladateľ pripomienku akceptoval.

* 1. Pripomienka bodu 26 návrhu – RÚZ nesúhlasí s tým, aby  NBS nahradzovala výlučnú právomoc súdu zakazovať používanie neprijateľných obchodných podmienok

Preto text § 35 e) je potrebné preformulovať nasledovne:

(1)Národná banka Slovenska je v rámci výkonu pôsobnosti pri ochrane finančných spotrebiteľov príslušná posudzovať nekalé obchodné praktiky dohliadaných subjektov a neprijateľné podmienky v zmluvách o poskytnutí finančnej služby.

(2)Národná banka Slovenska rozhodnutím zakáže dohliadanému subjektu nekalú obchodnú praktiku,47a) ktorá ešte nebola vykonaná, ale jej vykonanie bezprostredne hrozí, a to aj bez dôkazu o škode a bez ohľadu na zavinenie.

Predkladateľ pripomienku neakceptoval, uviedol, že podmienky dohľadu sa majú sprísňovať, čo má viesť k zvýšenej ochrane spotrebiteľa.

* 1. Pripomienka k § 35h) – V druhej vete RÚZ navrhuje túto úpravu textu:

„ Sankcie podľa tohto zákona za nedostatky v oblasti ochrany finančných sprostredkovateľov možno uložiť do dvoch rokov od zistenia nedostatku, najneskôr však do troch rokov od jeho vzniku.

Predkladateľ sľúbil stretnutie k uvedenej pripomienke.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok AZZZ SR, KOZ SR a ZMOS,**
2. **RÚZ súhlasí s pripomienkami,**
3. **odporúča materiál na ďalšie legislatívne konanie.**

**K bodu 7**

# Návrh na pristúpenie Slovenskej republiky k 17. doplneniu zdrojov Medzinárodného združenia pre rozvoj – IDA

Predmetný materiál uviedol štátny tajomník Ministerstva financií SR pán Hudák.

Stanovisko KOZ SR predniesol pán Manga, ktorý odporučil zobrať materiál na ďalšie konanie.

Stanovisko za AZZZ SR predniesol Karlubík, ktorý odporučil zobrať materiál na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať návrh na vedomie a postúpiť ho na ďalšie konanie.

Stanovisko za ZMOS predniesol pán Dvonč, ktorý neuplatnil k návrhu žiadne pripomienky a odporučil ho postúpiť na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 8**

Návrh zákona o dani z motorových vozidiel a o zmene a doplnení niektorých zákonov

Predmetný návrh zákona uviedol podpredseda vlády a minister financií pán Kažimír.

Nie sú odstránené rozpory z VÚC.

Stanovisko KOZ SR predniesol pán Machyna, ktorý odporučil návrh zákona na ďalšie legislatívne konanie.

Stanovisko za AZZZ SR predniesol Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS v medzirezortnom pripomienkovom konaní k návrhu zákona nezaslalo svoje stanovisko, na rokovaní HSR SR uplatnilo nasledovnú pripomienku:

V § 4 ods. 1 návrhu zákona ZMOS navrhlo doplniť nové písmeno e) – používané výhradne na zber, odvoz komunálneho odpadu, čistenie a zametanie komunikácií.

Odôvodnenie:

Zber, odvoz komunálneho odpadu, čistenie a zametanie komunikácií sú verejnou službou a dôležitou pôsobnosťou orgánov verejnej správy na úrovni miest a obcí. Je žiaduce pokračovať v činnostiach na audite kompetencií. Nové rozdelenie pôsobnosti medzi samosprávnymi orgánmi v budúcnosti môže viesť k inému prerozdeleniu výnosu dane z príjmov medzi mestá, obce a VÚC. Stanovenie nového rozpočtového určenia len z titulu zmeny v určení výnosu dane z motorových vozidiel sa preto môže javiť ako predčasné, s rizikom pre rozpočtové hospodárenie a financovanie miest a obcí v budúcich rokoch, nakoľko jedným z cieľov súčasnej zmeny v rozpočtovom určení je nahradiť znížený výnos dane z motorových vozidiel pre VÚC.

Túto pripomienku považuje ZMOS za zásadnú.

ZMOS odporučilo návrh zákona na ďalšie legislatívne konanie po zapracovaní pripomienky.

Predkladateľ pripomienku ZMOS neakceptoval.

**Záver:**

**Rada**

1. **súhlasí s predloženým návrhom zákona bez pripomienok AZZZ SR, KOZ SR a RÚZ,**
2. **ZMOS súhlasí s pripomienkou,**
3. **odporúča materiál na ďalšie legislatívne konanie.**

**K bodu 9**

Návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

Predmetný návrh zákona uviedol podpredseda vlády a minister financií pán Kažimír.

Stanovisko KOZ SR predniesol pán Machyna, ktorý z pohľadu zamestnancov uvítal navrhnuté metódy výpočtu zdaniteľnej mzdy v prípade nepeňažných plnení poskytnutých zamestnávateľom nad rámec dohodnutej mzdy (napr. wellness poukážky, pobytový zájazd, náklady na bývanie, školné pre dieťa). Zároveň v § 5 ods. 7 písm. a) až d) žiadal doplniť všetky príspevky zamestnávateľa poskytnuté zamestnancom podľa zákona č. 152/1994 Z. z. o sociálnom fonde.

Odporučil návrh zákona na ďalšie legislatívne konanie.

Predkladateľ uviedol, že sociálny fond ostáva ako doteraz, okrem zdaňovania stravného.

Stanovisko za AZZZ SR predniesol Karlubík, ktorý dal slovo pánovi Polakovičovi, ktorý prezentoval 4 pripomienky:

**K bodu 12. - § 8 ods. 13** AZZZ SRnavrhla, aby daň vyberaná zrážkou mohla byť považovaná za preddavok na daň a nie daň vysporiadanú vykonaním zrážky.

**K bodu 43. - § 21 ods. 2 písm. l** AZZZ SRnavrhla, aby nepeňažné plnenia poskytnuté nemocniciam zriadeným za účelom poskytovania zdravotnej starostlivosti ako verejnoprospešnej služby (t. j. ak nie sú založené za účelom podnikania), boli oslobodené od zdaňovania zrážkou.

**K bodu 74. - § 43 ods. 17** AZZZ SRnavrhla pre príjemcov nepeňažného plnenia (t.j. poskytovateľov zdravotnej starostlivosti) zaviesť povinnosť nahlásenia povinných údajov držiteľovi. Navrhla preskúmať povinnosť oznamovať uvedené údaje držiteľom z pohľadu zákona o ochrane osobných údajov.

Minister financií pán Kažimír prisľúbil doriešenie tejto pripomienky.

**K bodu 74. - § 43 ods. 17** AZZZ SRnavrhla upresniť, že povinnosť oznamovať informácie o výške nepeňažných plnení sa vzťahuje na konečného priameho poskytovateľa plnenia.

Stanovisko za RÚZ predniesol pán Jusko, ktorý uviedol, že nie je dobré, keď sa právny systém mení, upozornil na pripomienky, ktoré sú podrobne rozobraté v písomnom stanovisku (22 zásadných pripomienok). Konštatoval, že navrhnutými zmenami dôjde k zvýšeniu daňového a odvodového zaťaženia. Vyjadril zásadný nesúhlas s predloženým návrhom.

Predkladateľ uviedol, že jednu pripomienku RÚZ akceptoval a 3 čiastočne.

Stanovisko za ZMOS predniesol pán Dvonč, ktorý uviedol, že v rámci pripomienkového procesu ZMOS neuplatnilo k návrhu zákona žiadne pripomienky.

ZMOS odporučilo návrh zákona na ďalšie legislatívne konanie.

Predkladateľ pošle vyhodnotenie akceptovaných a neakceptovaných pripomienok sociálnym partnerom.

**Záver:**

**Rada**

1. **nedospela k dohode z dôvodu nesúhlasu RÚZ a AZZZ SR,**
2. **ZMOS a KOZ SR s materiálom súhlasia.**

**K bodu 10**

Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol podpredseda vlády a minister financií pán Kažimír.

Stanovisko KOZ SR predniesol pán Blahák, ktorý odporučil návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý prezentoval zásadnú pripomienku k čl. I., vloženie nového novelizačného bodu

V § 25b ods. 2 písm. b) navrhuje RÚZ za slovom „živnosti“ vypustiť odvolávku „20d“ alebo za slovo „živnosti20d“ doplniť text: „alebo osobe podľa ods. 11“.

Predkladateľ pripomienku akceptoval.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 11**

Návrh zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov a ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov

Predmetný návrh zákona uviedol minister spravodlivosti SR pán Borec.

Stanovisko KOZ SR predniesol pán Manga, ktorý odporučil návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesla pani Petrášková, ktorá odporučila zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 12**

Návrh zákona o spotrebiteľskom rozhodcovskom konaní a o zmene a doplnení niektorých zákonov

Predmetný návrh zákona uviedol minister spravodlivosti SR pán Borec.

Stanovisko KOZ SR predniesol pán Szalay, ktorý odporučil návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 26**

Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol minister spravodlivosti SR pán Borec.

Stanovisko KOZ SR predniesol pán Machyna, ktorý uviedol, že v  rámci medzirezortného pripomienkového konania k návrhu KOZ SR vzniesla dve zásadné pripomienky.

KOZ SR odporučila návrh zákona na ďalšie legislatívne konanie, za predpokladu zakomponovania prísnejšej úpravy zodpovednosti za oneskorené podanie návrhu na vyhlásenie konkurzu do návrhu zákona o konkurze a reštrukturalizácii.

Predkladateľ pripomienku KOZ SR neakceptoval.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať materiál na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona s pripomienkami KOZ SR,**
2. **AZZZ SR, RÚZ a ZMOS s materiálom súhlasia,**
3. **odporúča materiál na ďalšie legislatívne konanie.**

**K bodu 13**

Návrh zákona o odpadoch a o zmene a doplnení niektorých zákonov

Predmetný návrh zákona uviedol minister životného prostredia SR pán Žiga.

Materiál sa predkladá s čiastočnými rozpormi so ZMOSom.

Stanovisko KOZ SR predniesol pán Blahák, ktorý odporučil návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý poďakoval predkladateľovi za korektnú diskusiu a uviedol, že ich pripomienky sú uvedené v písomnom stanovisku.

Stanovisko za RÚZ predniesol pán Jusko, ktorý uviedol, že k predloženému návrhu zákona RÚZ nepredkladá stanovisko.

Stanovisko za ZMOS predniesol pán Dvonč, ktorý uviedol, že obce sa nemôžu starať o odpad, ktorý im nepatrí. Upozornil na problém s dočisťovaním pri zvážaní separovaného odpadu. Pripomienky ZMOS sú podrobne rozobraté v písomnom stanovisku.

Predkladateľ upozornil, že existuje priestor 2 – 3 mesiace na diskusiu o pripomienkach. Na opustený odpad reagoval, že sa materiál bude asi predkladať s rozporom ZMOS. Upozornil, že návrh zákona dáva väčšie právomoci starostom aj pri spolupráci s políciou. Pán Dvonč za ZMOS požiadal o opätovnú diskusiu s predkladateľom a deklaroval záujem sa dohodnúť.

**Záver:**

**Rada**

1. **nedospela k dohode z dôvodu nesúhlasu ZMOS,**
2. **AZZZ SR súhlasili s pripomienkami,**
3. **KOZ SR súhlasili bez pripomienok.**

**K bodu 14**

Návrh zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 183/2014 Z. z.

Predmetný návrh zákona uviedol minister práce, sociálnych vecí a rodiny SR pán Richter.

Stanovisko KOZ SR predniesol pán Kollár, ktorý ustúpil od zásadnej pripomienky, ktorú prezentovali v písomnom stanovisku a odporučil materiál na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

Pán Blahák za KOZ SR požiadal o  následné vypracovanie analýzy účinnosti osobitného príspevku na zníženie počtu dlhodobo nezamestnaných osôb, ktorým vznikne nárok na osobitný príspevok na základe vzniku pracovného pomeru.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 15**

Návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter, ktorý informoval členov rady, že vlani bol objem finančných prostriedkov navýšený o 10 mil. eur a tento rok taktiež. Informoval, že od 1.7.2015, by mal byť platný minimálny dôchodok, aby sme rozlíšili, tých čo pracovali a tých, čo nepracovali.

Stanovisko KOZ SR predniesol pán Manga, ktorý navrhol zaokrúhlenie sumy poskytovaného vianočného príspevku v roku 2014 na 88 eur a odporučil zobrať materiál na ďalšie konanie.

Toto odporúčanie akceptované nebolo.

Stanovisko za AZZZ SR predniesol Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že v  budúcnosti ZMOS opätovne navrhne otvoriť diskusiu o vyplácaní jednorazových príspevkov. ZMOS odporučilo návrh zákona na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 16**

Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter.

Stanovisko KOZ SR predniesol pán Kollár, ktorý odporučil návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 22**

Návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter.

Stanovisko KOZ SR predniesla pani Brodzianska, ktorá odporučila návrh zákona na ďalšie legislatívne konanie.

Stanovisko za AZZZ SR predniesol Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý neuplatnil k návrhu zákona žiadne pripomienky a odporučil ho postúpiť na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 17**

Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter.

Stanovisko KOZ SR predniesol pán Machyna, ktorý odporučil návrh zákona na ďalšie legislatívne konanie.

Stanovisko za AZZZ SR predniesol Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS pozitívne vníma snahu o priblíženie podmienok platných pre Bratislavský kraj k podmienkam ostatných krajov. Naďalej však trvá na tom, že miera podpory by mala byť v tejto oblasti zosúladená pre všetky kraje na rovnakú úroveň. ZMOS navrhlo návrh zákona na ďalšie legislatívne konanie po akceptovaní pripomienky.

Pripomienka ZMOS predkladateľom akceptovaná nebola, lebo by nebolo možné financovanie tohto príspevku z prostriedkov ESF. Predkladateľ uviedol, že rovnaký princíp rozdelenia výšky príspevku sa uplatňuje aj pri ostatných príspevkoch v zmysle zákona podporujúcich tvorbu pracovných miest (§ 49, § 50, § 56 a 57 zákona o službách zamestnanosti).

**Záver:**

**Rada**

1. **súhlasí s predloženým návrhom zákona s pripomienkou ZMOS,**
2. **AZZZ SR, RÚZ a KOZ SR s návrhom zákona súhlasia,**
3. **odporúča materiál na ďalšie legislatívne konanie.**

**K bodu 18**

Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol minister práce, sociálnych vecí a rodiny SR pán Richter, ktorý sa ospravedlnil sociálnym partnerom, že návrh zákona bol po medzirezortnom pripomienkovom konaní doplnení o nový výpovedný dôvod v § 63 ods. 1 uvedený v bode 16. Predkladateľ informoval, že dospel k dohode s Jednotou dôchodcov na tomto návrhu. Upozornil, že návrh nie je protiústavný a jedná sa o možnosť a nie povinnosť.

Stanovisko za KOZ SR predniesol Machyna, ktorý uviedol, že KOZ SR vysoko pozitívne hodnotí navrhovanú právnu úpravu dočasného prideľovania zamestnancov a jej dopady na riešenie problémov vyskytujúcich sa v aplikačnej praxi pri dočasnom prideľovaní zamestnancov a takúto právnu úpravu podporuje. KOZ SR k doplneniu §63 ods. 1 Zákonníka práce o nový výpovedný dôvod uvedený v bode 16 návrhu novely dá stanovisko na stretnutí s predkladateľom.

Stanovisko za AZZZ SR predniesol pán Sýkora, ktorý upozornil hlavne na § 58 odsek 5

**§ 58 ods. 5 Zákonníka práce** Zakotvuje sa povinnosť pre agentúry dočasného zamestnávania dohodnúť dobu trvania pracovného pomeru časovým úsekom alebo dátumom jeho skončenia.

Pripomienka:

Uvedené ustanovenie podľa AZZZ SR odporuje základnému princípu agentúrneho zamestnávania, ktorým je flexibilnejší pracovný pomer oproti klasickému pracovnému pomeru. Po prijatí novely by klasickí zamestnávatelia mali väčšie možnosti dohodnúť dĺžku trvania pracovného pomeru so zamestnancom ako agentúry, keďže by mohli využívať aj vymedzenie právnou udalosťou (napr. trvaním určitej zákazky), ktorá by však bola agentúram zakázaná, hoci pre ne je takáto forma dohodnutia trvania pracovného pomeru typická. Dané ustanovenie je taktiež v rozpore so základnými princípmi Smernice a Dohovoru MOP o súkromných agentúrach zamestnávania, ktoré práve vyzdvihujú význam flexibilných foriem zamestnávania pre celkový trh práce. Takáto rigídna úprava je popretím základných princípov agentúrneho zamestnávania.

Pripomienkou AZZZ SR je, aby výpovedná lehota v tomto prípade bola 7 resp. 14 dní pre dočasne prideleného zamestnanca, ktorý má uzatvorený pracovný pomer na inú dobu ako neurčitú.

Ostatné pripomienky AZZZ SR sú podrobne rozobraté v písomnom stanovisku.

Stanovisko za RÚZ predniesol pán Jusko, ktorý uviedol 4 zásadné pripomienky:

1. Zásadná pripomienka k čl. I., novelizačný bod číslo 5

RÚZ navrhla uvedený novelizačný v časti §58, odsek 2, písm. a ) až c) formulovať nasledovne:

„a) právnická osoba alebo fyzická osoba ukladá zamestnancovi, ktorý koná v mene zamestnávateľa alebo agentúry dočasného zamestnávania pracovné úlohy, organizuje, riadi a kontroluje jeho prácu a dáva mu na tento účel pokyny,

b) táto činnosť sa vykonáva v priestoroch právnickej osoby alebo fyzickej osoby, jej pracovnými prostriedkami a na zariadeniach právnickej osoby alebo fyzickej osoby a

c) ide o hlavnú ekonomickú činnosť právnickej osoby.“

1. Zásadná pripomienka k čl. I., novelizačný bod číslo 6

RÚZ navrhla formulovať uvedené ustanovenie nasledovne:

6. V § 58 sa za odsek 5 vkladá nový odsek 6, ktorý znie:

„(6) Agentúra dočasného zamestnávania, ktorá uzatvára so zamestnancom pracovný pomer na určitú dobu, určí dobu trvania tohto pracovného pomeru dátumom jeho skončenia; to sa nevzťahuje na:

a) dočasné pridelenie z dôvodu uvedeného v § 48 ods. 4 písm. a),

b) dočasné pridelenie dohodnuté najdlhšie na 6 mesiacov; do tejto doby sa zarátavajú trvania dočasných pridelení k rôznym užívateľským zamestnávateľom ako aj opätovných dočasných pridelení k tomu istému užívateľskému zamestnávateľovi podľa § 58 ods. 7 tretej vety.“.

V súvislosti s vložením odseku 6 je potrebné nasledujúce odseky prečíslovať.

3., 4. Zásadná pripomienka k čl. I., novelizačný bod číslo 9 a 15

RÚZ navrhla uvedené ustanovenia vypustiť.

Stanovisko za ZMOS predniesol pán Dvonč, ktorý uviedol, že pre praktickú realizáciu možnosti navrhovanej v § 63 ods. 1 písm. f) je vhodné zvážiť zavedenie povinnosti Sociálnej poisťovne na požiadanie zamestnávateľa potvrdiť poberanie dôchodku zamestnancom zamestnávateľa. Podľa názoru ZMOS sa zamestnávateľ nemá ako dozvedieť o poberaní dôchodku zamestnancom, ak mu túto skutočnosť zamestnanec sám neoznámi. Vydanie zápočtového listu môže byť len indíciou, neznamená však reálne poberanie dôchodku.

ZMOS odporučilo návrh zákona na ďalšie legislatívne konanie.

Predkladateľ akceptoval pripomienku ZMOS.

Predkladateľ je pripravený o pripomienkach sociálnych partnerov ešte rokovať. Pán Jusko za RÚZ privítal možnosť ďalšej diskusie o pripomienkach, lebo vidí spoločnú zodpovednosť užívateľského zamestnávateľa ako vážnu vec. Na tento problém upozornili aj páni Hájek a Holeček za Zväz zamestnávateľov automobilového priemyslu SR.

**Záver:**

**Rada**

1. **nedospela k dohode z dôvodu nesúhlasu RÚZ,**
2. **AZZZ SR a KOZ SR súhlasia s predloženým návrhom zákona s pripomienkami,**
3. **ZMOS súhlasí bez pripomienok.**

**K bodu 19**

Návrh zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol minister práce, sociálnych vecí a rodiny SR pán Richter.

Stanovisko KOZ SR predniesol pán Manga, ktorý podporil predložený návrh.

Stanovisko za AZZZ SR predniesol pán Karlubík, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať návrh zákona na vedomie a postúpiť ho na ďalšie legislatívne konanie.

Stanovisko za ZMOS predniesol pán Muška, ktorý uviedol, že podľa názoru ZMOS sa návrhom priamo nezasahuje do pôsobností výboru pre otázky zamestnanosti podľa zákona č. 5/2004 Z. z. o službách zamestnanosti. Úrady, pri ktorých tieto výbory zasadajú však prídu o určitú časť vlastnej právnej subjektivity. ZMOS preto požaduje garantovanie minimálne súčasných pôsobností výboru pre otázky zamestnanosti.

ZMOS odporučilo návrh zákona na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča materiál na ďalšie legislatívne konanie.**

**K bodu 20**

Návrh na úpravu sumy mesačnej minimálnej mzdy na rok 2015

Predmetný návrh uviedol minister práce, sociálnych vecí a rodiny SR pán Richter.

Inštitút finančnej politiky predložil materiál, ktorý prezentoval odvodové úľavy, aby neboli dopady na výšku ceny práce. Príjmy do 380 eur budú oslobodené od zdravotných odvodov a príjmy v rozsahu 380-494 eur budú čiastočne oslobodené od zdravotných odvodov, čo predstavuje cca 150 mil. eur, ktoré budú kompenzované cez poistencov štátu.

Minister financií pán Kažimír informoval, že k dohode o odvodovej reforme musí prísť do uzavretia návrhu rozpočtu na rok 2015.

Predkladateľ navrhol koncom budúceho týždňa stretnutie. Sociálni partneri si potrebujú prepočítať dopady odvodovej reformy.

**Záver:**

**Rada**

1. **nerozhodla o úprave sumy mesačnej minimálnej mzdy, nominanti sociálnych partnerov sa dohodli, že koncom budúceho týždňa budú prezentovať svoje stanoviská k návrhu na výšku minimálnej mzdy a odvodovú odpočítateľnú položku.**

**K bodu 21**

Správa o sociálnej situácii obyvateľstva Slovenskej republiky za rok 2013

Predmetnú správu uviedol minister práce, sociálnych vecí a rodiny SR pán Richter.

Stanovisko KOZ SR predniesol pán Kollár, ktorý odporučil zobrať správu na vedomie.

Stanovisko za AZZZ SR predniesol pán Nevický, ktorý odporučil zobrať správu na vedomie a postúpiť ju na ďalšie konanie.

Stanovisko za RÚZ predniesol pán Jusko, ktorý odporučil zobrať správu na vedomie.

Stanovisko za ZMOS predniesol pán Muška, ktorý odporučil zobrať správu na vedomie.

**Záver:**

**Rada**

1. **berie správu na vedomie bez pripomienok,**
2. **odporúča ju na ďalšie konanie.**

**K bodu 23**

Návrh vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia

Predmetný návrh vyhlášky uviedol minister práce, sociálnych vecí a rodiny SR pán Richter.

Návrh sa predkladá na požiadanie RÚZ.

Stanovisko KOZ SR predniesol pán Kollár, ktorý odporučil návrh vyhlášky na ďalšie konanie.

Stanovisko za AZZZ SR predniesol Nevický, ktorý odporučil materiál na ďalšie konanie.

Stanovisko za RÚZ predniesol pán Jusko, ktorý uviedol nasledovné zásadné pripomienky:

1. Zásadná pripomienka k § 3 – doplnenie textu v písm. i)

RÚZ navrhla doplniť text v nasledovnom znení:

„ V §3 písmene i) sa dopĺňa veta: „Medzné množstvá, koncentrácie a bezpečnostné opatrenia, pri dodržaní ktorých chladivá - iné plyny a ich zmesi nemôžu ohroziť život a zdravie ľudí, sú uvedené v osobitnej technickej norme4.“

4 STN EN 378-1, STN EN 378-2, STN EN 378-3 a STN EN 378-4.

1. Zásadná pripomienka k § 9 – vloženie nového novelizačného bodu

„ V §9 ods. 1 sa dopĺňa nové písmeno g):

g) na základe posúdenia rizika, podľa §9 ods. 2 písm. d), postupom schváleným oprávnenou právnickou osobou.“

1. Zásadná pripomienka k § 9 – doplnenie a rozšírenie znenia v ods. 2 písm. d)

„ V §9 ods.2, písm. d) sa bodka na konci nahrádza čiarkou a na koniec vety sa dopĺňajú slová „ alebo v lehotách, ktoré sú stanovené na základe posúdenia rizika, najviac však na dvojnásobok lehôt ustanovených v prílohe č.5 a č.10, ak posúdenie rizika zohľadňuje všetky príslušné bezpečnostno-technické požiadavky, príslušné technické predpisy a normy, analýzy poškodenia a zlyhania, výsledky vykonaných prehliadok a skúšok a skúseností z údržby a prevádzky. Potrebné výstupy pred aplikáciou z posúdenia rizika schvaľuje oprávnená právnická osoba.“

1. Zásadná pripomienka k čl. I., § 12 ods. 2

RÚZ navrhla zrušenie opakovaných úradných skúšok v plnom rozsahu a súvisiaca úprava v prílohách:

* príl. č.5, Prehliadky a skúšky technických zariadení tlakových
* príl. č.7, prehliadky a skúšky technických zariadení zdvíhacích počas prevádzky,
* príl. č. 10, prehliadky a skúšky technických zariadení plynových počas prevádzky
1. Zásadná pripomienka k prílohe č.5 – návrh na zmenu periodicity

„V prílohe č.5, skupine A riadku e) v stĺpci Opakovaná vonkajšia prehliadka slová „RT/1r“ nahradiť slovami „RT/2r“, v prílohe č. 5 skupine B riadku e1) v stĺpci Opakovaná vonkajšia prehliadka slová „RT/1r“ nahradiť slovami „RT/4r“, v prílohe č. 5 skupine B riadku e2) v stĺpci Opakovaná vonkajšia prehliadka slová „O/1r“ nahradiť slovami „O/4r“,

1. Zásadná pripomienka, k prílohe č. 5 vysvetlivka 9)

V prílohe č. 5 vo vysvetlivke č. 9 nahradiť slová „raz za tri roky“ slovami „raz za štyri roky“ a za slovami „prevádzky tohto zariadenia“ dopĺňajú slová „ a neprekročení životnosti tlakového zariadenia“.

Pán Jusko za RÚZ uviedol, že ich predložené pripomienky, by mali byť predmetom ďalšej diskusie. Minister práce, pán Richter prisľúbil odbornú diskusiu na túto tému.

Stanovisko za ZMOS predniesol pán Muška, ktorý neuplatnil k návrhu vyhlášky žiadne pripomienky a odporučil ju postúpiť na ďalšie konanie.

**Záver:**

**Rada**

1. **súhlasí s textom vyhlášky,**
2. **rada odporúča viesť odbornú diskusiu na témy, ktoré navrhla RÚZ, ktoré sú nad rámec predloženého návrhu novely vyhlášky.**

**K bodu 24, 25**

Výnos Ministerstva práce, sociálnych vecí a rodiny Slovenskej republiky o rozšírení záväznosti kolektívnej zmluvy vyššieho stupňa (elektrotechnický priemysel)

Pán Jusko za RÚZ položil otázku prečo, by sa mala uvedená KZVS rozširovať, ak ju komisia neodporučila rozširovať. Pán Toman za MPSVR SR uviedol, že je na rozhodnutí ministra, či rozšírenie podpíše alebo nepodpíše. Prípadne ktoré časti sa rozšíria a ktoré nie.

Výnos Ministerstva práce, sociálnych vecí a rodiny Slovenskej republiky o rozšírení záväznosti kolektívnej zmluvy vyššieho stupňa (stavebníctvo)

Podľa názoru RÚZ a AZZZ SR nemá uvedená kolektívna zmluva právne náležitosti na rozšírenie. Predkladateľ tento názor nezdieľa.

Minister PSVR SR pán Richter odporučil zobrať prezentované stanoviská na vedomie a dal sociálnym partnerom ponuku na stretnutie, ak sa budú vyskytovať rozdielne názory, ako v tomto prípade. Požiadal o urýchlenú prípravu nového zákona o kolektívnom vyjednávaní. Sociálni partneri prezentovali pripravenosť na rokovanie.

Po dlhšej diskusii sociálni partneri dospeli k nasledovným záverom:

**Rada**

1. **berie materiály na vedomie.**

**K bodu 27**

Rôzne

* Prezident KOZ SR, pán Kollár položil otázku v akom časovom horizonte sa začne vyjednávať KZVS štátna a verejná služba. Minister financií pán Kažimír informoval, že kolektívne vyjednávanie môže začať.
* Minister financií pán Kažimír rámcovo informoval o Návrhu štátneho rozpočtu na rok 2015, upozornil, že zatiaľ nie je krytie na rast platov učiteľov. Ubezpečil, že MF SR sa určite vysporiada so zákonom o rozpočtovej zodpovednosti.

Predseda rady poďakoval prítomným za účasť. Najbližšie rokovanie HSR SR sa uskutoční dňa 22.9.2014.

Zapísala: Andrea Strečková

za vládu

**Ján R I C H T E R**

predseda rady ...............................

za odbory

**Jozef K O L L Á R**  ................................

prezident KOZ SR

za zamestnávateľov

**Roman K A R L U B Í K** ................................

podpredseda rady